**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2016. augusztus 29-én 18.00. órai kezdettel** a Polgármesteri Hivatal tárgyalójában megtartott rendes nyílt üléséről.

**Jelen vannak:**

Földvári-Nagy László Bizottsági tag, bizottsági elnök

Szigeti Antal Bizottság tag, hitelesítő

Fillinger Zsófia Bizottsági tag

Deltai Károly Polgármester

dr. Lack Mónika Jegyző

Móczár Gábor Alpolgármester

Halász Terézia Képviselő

Takács Zoltán Alpolgármester

Vetési Vincéné Pénzügyi csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

Távolmaradását Király Péter és Láng Richárd bizottsági tagok előre jelezték.

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága (egyhangú szavazattal - 3 fő bizottsági tag volt jelen a szavazáskor) határozathozatal mellőzésével az alábbi napirendet fogadta el:

**Napirend:**

**1./ Tájékoztató a helyi adóbevételek alakulásáról**

Előterjesztő: polgármester

**2./Orgona utca szabályozásához kapcsolódó területrendezés (Ingatlanrendezési szerződés – 1026 hrsz.)**

Előterjesztő: polgármester

**3./ A Telki 1105 hrsz.-ú ingatlanban lévő tulajdoni hányad térítésmentes átruházásáról**

Előterjesztő: polgármester

**4./Telki 1257/1 hrsz.-ú ingatlan megváltásának kérdéséről**

Előterjesztő: polgármester

**5./Telki 1256/2 hrsz.-ú ingatlanban megváltásának kérdéséről**

Előterjesztő: polgármester

**6. / Tájékoztató a nyári karbantartási munkákról**

Előterjesztő: polgármester

**7./ Kültéri pingpongasztalok beszerzése**

Előterjesztő: polgármester

**Napirend megtárgyalása:**

**1./ Tájékoztató a helyi adóbevételek alakulásáról**

Előadó: polgármester

*Az előterjesztés a jegyzőkönyv melléklete.*

Szigeti Antal Bizottsági tag: Ez előterjesztésből számomra az derült, ki hogy a 30 millió forint hátralék állandósulni látszik, kérdésem, hogy ez alá miért nem tudunk menni?

Vetési Vincéné pü. csoport vezető: Folyamatos az adóbevételek behajtása, az építményadó megfizetése 90 %-on áll, de sajnálatos módon a hátralék is folyamatosan termelődik az újabb nem fizetések miatt. Még mindig tartanak az ellenőrzések,ezek során folyamatosan termelődnek új kivetések, és hátralékok.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**56/2016. (VIII.29.) PÜB. számú**

**állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő-testületnek a helyi adóbevételek alakulásáról szóló tájékoztató elfogadását.**

**2./ Orgona utca szabályozásához kapcsolódó területrendezés (Ingatlanrendezési szerződés – 1026 hrsz.)**

Előterjesztő: polgármester

*Az előterjesztés a jegyzőkönyv melléklete.*

Deltai Károly Polgármester: Az önkormányzat célja az Orgona utca rendezése. Az elmúlt években több telek telekosztását próbáltuk egyszerre intézni, ez többször nem sikerült, bármelyik tulajdonos ellenállása esetén megakadt a folyamat. Az érintett telek esetében a telekadó kivetés okán került elő a probléma.

dr.Lack Mónika jegyző: Az 1026 hrsz tulajdonosa a tavalyi évben bevezetett telekadó okán szembesült azzal, hogy olyan terület után is adóznia kell, amelyet már leadott, legalábbis természetben, csak az ingatlan-nyilvántartási átvezetés nem történt meg. Ezt kellene most pótolni. A terület megváltási árát a két éves adó mértékében határozta meg.

Szigeti Antal bizottsági tag: Nem lesz ebből precedens? Csak úgy lehet ezt támogatni, ha ebből nem lesz precedens.

dr. Lack Mónika jegyző: Az Orgona utcában beépített telek után telekadót, csak ennél a teleknél kell fizetni.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**57/2016. (VIII.29.) PÜB. számú**

**állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – támogatja az Ingatlanrendezési szerződés - 1026 hrsz. - megkötésére vonatkozó határozat elfogadását.**

**3./ A Telki 1105 hrsz.-ú ingatlanban lévő tulajdoni hányad térítésmentes átruházásáról**

Előterjesztő: polgármester

*Az előterjesztés a jegyzőkönyv melléklete.*

Deltai Károly polgármester: Volt már több ilyen ügyünk. Az önkormányzat célja, hogy összefüggő közterületek alakuljanak ki például a Boszorkányvölgyben. Az esetek nagy részében a felajánlás térítésmentesen történt eddig.

dr. Lack Mónika jegyző: Utólag került sor az adóbevallások benyújtására ezen ingatlanok esetében, így a most megjelent tulajdonosoknál az utólag 5 évre kivetett adó összegért ajánlanák fel a területeiket az önkormányzatnak.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**58/2016. (VIII.29.) PÜB. számú**

**állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – támogatja a Telki 1105 hrsz.-ú ingatlanban lévő tulajdoni hányad térítésmentes illetve az utólag kivetett telekadó összegének mértékében történő átruházásáról szóló szerződés megkötésére vonatkozó határozat elfogadását.**

**4./Telki 1257/1 hrsz.-ú ingatlan megváltásának kérdéséről**

Előterjesztő: polgármester

*Az előterjesztés a jegyzőkönyv melléklete.*

**5./Telki 1256/2 hrsz –ú ingatlanban megváltásának kérdéséről**

Előterjesztő: polgármester

*Az előterjesztés a jegyzőkönyv melléklete.*

Deltai Károly Polgármester: A 4./ és 5./ napirendi pontok együttes tárgyalását javaslom.

A telekmegváltásokkal összefüggő zöld terület kialakítása a célunk, de ennek csak a szomszédos telkek megváltásával együttesen van értelme.

Szigeti Antal bizottsági tag: Törekednünk kell a szomszédos telkek tulajdonosaival történő megegyezésre, javaslom, hatalmazzuk fel a Polgármester Úrat az ezzel kapcsolatos tárgyalásokra.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**59/2016. (VIII.29.) PÜB. számú**

**állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – támogatja a Telki 1257/1 hrsz.-ú és 1256/2 hrsz.-ú ingatlanok megváltásával kapcsolatos egyeztetés lefolytatást és felhatalmazza Polgármester urat a szomszédos telkek tulajdonosaival történő tárgyalások lefolytatására.**

**6. / Tájékoztató a nyári karbantartási munkákról**

Előterjesztő: polgármester

*Az előterjesztés a jegyzőkönyv melléklete.*

Deltai Károly Polgármester: Befejeződött a nyári karbantartás, a tanévnyitóra minden kiegészítő karbantartási munka elkészül.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**60/2016. (VIII.29.) PÜB. számú**

**állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – támogatja a tájékoztató elfogadását.**

**7./ Kültéri pingpongasztalok beszerzése**

Előterjesztő: polgármester

*Az előterjesztés a jegyzőkönyv melléklete.*

Szigeti Antal Bizottsági tag: Milyen anyagból készültek, lesz-e tető az asztalok felett?

Hoós Péter: Az asztalok műkőből készültek. Egy asztal felállításra került, az egyik tető alatt van, a másik asztal szabadon lesz. A felállított asztal nem használható még, körbeburkolás hiányzik.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**61/2016. (VIII.29.) PÜB. számú**

**állásfoglalása**

**A Pénzügyi Bizottság 3 igen szavazattal, egyhangúlag – 3 fő bizottsági tag volt jelen az ülésen – elfogadásra javasolja a képviselő testületnek a két pingpongasztal beszerzését.**

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

 Földvári-Nagy László Szigeti Antal

 bizottsági elnök hitelesítő